ΚΑΝΟΝΙΣΜΟΣ (ΕΚ) αριθ. 124/94 ΤΗΣ ΕΠΙΤΡΟΠΗΣ της 25ης Ιανουαρίου 1994 για παράταση ισχύος των κανονισμών (ΕΟΚ) αριθ. 1652/92, (ΕΟΚ) αριθ. 3779/91 και (ΕΟΚ) αριθ. 3685/92 όσον αφορά τις επιστροφές κατά την εξαγωγή για το δεματοποιημένο καπνό των συγκομιδών 1990, 1991 και 1992

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 860/92 (2), και ιδίως το άρθρο 9 παράγραφος 2 τρίτο εδάφιο πρώτη φράση,

Εκτιμώντας:

ότι οι επιστροφές κατά την εξαγωγή έχουν καθοριστεί για ορισμένες ποικιλίες καπνού των συγκομιδών 1988, 1989 και 1990 από τον κανονισμό (ΕΟΚ) αριθ. 1652/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1615/93 (4)-

ότι έχουν επίσης καθοριστεί επιστροφές κατά την εξαγωγή για ορισμένες ποικιλίες καπνού της συγκομιδής 1991 από τον κανονισμό (ΕΟΚ) αριθ. 3779/91 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1616/93 (6)-

ότι, τέλος, έχουν καθοριστεί οι επιστροφές κατά την εξαγωγή για ορισμένες ποικιλίες καπνού της συγκομιδής 1992 από τον κανονισμό (ΕΟΚ) αριθ. 3685/92 της Επιτροπής (7)-

ότι, από την ανταγωνιστικότητα που επικρατεί στη διεθνή αγορά, δικαιολογείται η παροχή επιστροφών κατά την εξαγωγή για τα ελληνικά καπνά virginia για τη συγκομιδή 1992- ότι πρέπει, συνεπώς, να τροποποιηθούν τα δύο παραρτήματα του κανονισμού (ΕΟΚ) αριθ. 3685/92-

ότι, με εξαίρεση τη συγκομιδή 1988, η προθεσμία χορηγήσεως όλων των ενισχύσεων έχει καθοριστεί στις 31 Δεκεμβρίου 1993- ότι, όσον αφορά τις συγκομιδές 1990, 1991 και 1992, έχουν παρουσιασθεί δυνατότητες εξαγωγής μετά από την ημερομηνία αυτή για ορισμένες ποικιλίες καπνού- ότι πρέπει, συνεπώς, να χορηγηθούν επιστροφές για τις εν λόγω ποικιλίες, για να είναι δυνατόν να πραγματοποιηθεί η εξαγωγή τους-

ότι οι επιστροφές κατά την εξαγωγή πρέπει να εφαρμοσθούν στις εξαγωγές που πραγματοποιούνται από την 1η Ιανουαρίου 1994-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η διάρκεια ισχύος των κανονισμών (ΕΟΚ) αριθ. 1652/92, (ΕΟΚ) αριθ. 3779/91 και (ΕΟΚ) αριθ. 3685/92 παρατείνεται έως τις 30 Ιουνίου 1994, όσον αφορά τις συγκομιδές 1990, 1991 και 1992.

Άρθρο 2

Ο κανονισμός (ΕΟΚ) αριθ. 3685/92 τροποποιείται ως εξής:

1. Στο παράρτημα Ι, μετά τον αύξοντα αριθμό 25, προστίθεται το ακόλουθο κείμενο:

"" ID="1">"26> ID="2">Virginia EL> ID="3">2401 10 10 2602> ID="4">0,15> ID="5">02 "">

2. Στο παράρτημα ΙΙ, μετά τον αύξοντα αριθμό 25, προστίθεται το ακόλουθο κείμενο:

"" ID="1">"26> ID="2">Virginia EL> ID="3">2401 20 10 2602> ID="4">0,21> ID="5">02 "">

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται στις εξαγωγές που πραγματοποιούνται από την 1η Ιανουαρίου 1994.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 25 Ιανουαρίου 1994. Για την Επιτροπή Rene STEICHEN Μέλος της Επιτροπής

(1) ΕΕ αριθ. L 94 της 28. 4. 1970, σ. 1.

(2) ΕΕ αριθ. L 91 της 7. 4. 1992, σ. 1.

(3) ΕΕ αριθ. L 172 της 27. 6. 1992, σ. 42.

(4) ΕΕ αριθ. L 155 της 26. 6. 1993, σ. 16.

(5) ΕΕ αριθ. L 356 της 24. 12. 1991, σ. 54.

(6) ΕΕ αριθ. L 155 της 26. 6. 1993, σ. 17.

(7) ΕΕ αριθ. L 374 της 22. 12. 1992, σ. 6.